AIŠKINAMASIS RAŠTAS

Dėl Molėtų vaikų savarankiško gyvenimo namų skyrimo vykdyti Globos centro funkcijas

**1. Parengto tarybos sprendimo projekto tikslai ir uždaviniai**

Globos centro veiklos ir vaiko budinčio globotojo vykdomos priežiūros organizavimo ir kokybės priežiūros tvarkos aprašas, patvirtintas Lietuvos Respublikos socialinės apsaugos ir darbo ministro 2018 m. sausio 19 d. įsakymu Nr. A1-28 „Dėl Globos centro veiklos ir budinčio globotojo vykdomos priežiūros organizavimo ir kokybės priežiūros tvarkos aprašo patvirtinimo“, reglamentuoja Globos centro veiklos tikslą ir funkcijas bei įpareigoja savivaldybes užtikrinti savivaldybės teritorijoje gyvenantiems asmenims globos centro paslaugų prieinamumą.

Šiuo tarybos sprendimu Molėtų vaikų savarankiško gyvenimo namai skiriami vykdyti Globos centro funkcijas. Pagrindinis Globos centro veiklos tikslas – užtikrinti, kad visiems įvaikintiems vaikams, socialinių globėjų, globėjų giminaičių globojamiems (rūpinamiems) vaikams, budinčių globotojų prižiūrimiems vaikams bei budintiems globotojams, socialiniams globėjams, globėjams giminaičiams, įtėviams ir asmenims, ketinantiems jais tapti, būtų prieinama ir suteikiama reikalinga konsultacinė, psichosocialinė, teisinė ir kita pagalba siekiant tinkamo vaiko, įvaikio ugdymo ir auklėjimo šeimai artimoje aplinkoje.

**2.** **Šiuo metu esantis teisinis reglamentavimas**

Lietuvos Respublikos vietos savivaldos įstatymo 16 straipsnio 3 dalies 9 punktas ir 4 dalis;

Globos centro veiklos ir vaiko budinčio globotojo vykdomos priežiūros organizavimo ir kokybės priežiūros tvarkos aprašo, patvirtinto Lietuvos Respublikos socialinės apsaugos ir darbo ministro 2018 m. sausio 19 d. įsakymu Nr. A1-28 „Dėl Globos centro veiklos ir budinčio globotojo vykdomos priežiūros organizavimo ir kokybės priežiūros tvarkos aprašo patvirtinimo“, 43 punktas.

**3. Galimos teigiamos ir neigiamos pasekmės priėmus siūlomą tarybos sprendimo projektą**

Priėmus šį sprendimą bus užtikrintas Molėtų rajone gyvenantiems asmenims Globos centro paslaugų prieinamus.

Neigiamos pasekmės nenumatomos.

**4. Priemonės sprendimui įgyvendinti -**

**5. Lėšų poreikis ir jų šaltiniai (prireikus skaičiavimai ir išlaidų sąmatos)**

Lėšų šaltiniai - valstybės biudžeto, savivaldybės biudžeto ir ES fondo lėšos. Planuojamas lėšų poreikis 2018 m. – 50 tūkst. eurų, 2019 m. – 100 tūkst. eurų.

**6.Vykdytojai, įvykdymo terminai**

Molėtų rajono savivaldybės administracija ir Molėtų vaikų savarankiško gyvenimo namai. Neterminuotai.